**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-8051/20

**Bosanska Krupa,** 25.01.2021.godine

Na osnovu člana 70. stav (1), (3) i (6). Zakona o javnim nabavkama („Službeni glasnik BiH“, broj: 39/14), u konkurentskom postupku/zahtjevu za nabavku usluga za izradu glavnog projekta regulacije rukavca rijeke Une u Bosanskoj Otoci, općina Bos. Krupa , Općinski načelnik, kao rukovodilac organa uprave, donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **d.o.o. “IBIS”** **Zavidovići** zaizradu glavnog projekta regulacije rukavca rijeke Une u Bosanskoj Otoci, općina Bos. Krupa, sa cijenom u ukupnom iznosu od **2.667,60 KM sa uračunatim PDV-om.**
2. Izabrani ponuđač iz tačke 1. Ove Odluke se obavezuju da u roku ne dužem od 5 (pet) dana od dana zaprimanja ove Odluke dostave originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem **d.o.o. “IBIS”** **Zavidovići,** potpisat će se ugovor o nabavci usluga zaizradu glavnog projekta regulacije rukavca rijeke Une u Bosanskoj Otoci, općina Bos. Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-8051/20 od 30.12.2020. godine. Javna nabavka je provedena putem konkurentskog postupka/zahtjeva za usluge izrade glavnog projekta regulacije rukavca rijeke Une u Bosanskoj Otoci, općina Bos. Krupa

Obavještenje o nabavci broj: 1272-7-2-173-3-113/20 od 30.12.2020. godine, je objavljeno na portalu javnih nabavki izvaničnoj web stranici općine. Poziv za preuzimanje TD upućena na četiri adrese. Po objavljenim obavještenju rok za prijem ponuda je bio 07.01.2021. godine do 12,00 sati. Do označenog roka za prijem ponuda na protokol Ugovornog organa pristigle su dvije ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **doo „IBIS“ Zavidovići,** broj protokola: 07-11-5-8051-2/20, od 5.1.2021. godina u 9:00 sati
2. **doo „EDI-ING“ Donji Vakuf,** broj protokola: 07-11-5-8051-3/20, od 5.1.2021. godina u 11:10 sati

Komisija za provođenje postupka javne nabavke je u skladu sa tenderskom dokumentacijom dana 07.01.2021. godine u 12,30 sati izvršila javno otvaranje ponuda.

Komisija je pristupila otvaranju ponuda redosljedom kojim su pristigle na protokol ugovornog organa :

1. **Ponuđač doo „IBIS“ Zavidovići,** dostavljena ponuda uredno zapakovana i bez vidnih oštećenja, ponudio je:

cijena ponude: **2.280,00 KM bez PDV**,

iznos PDV: **387,60 KM** **PDV**

ukupna cijena ponude: **2.667,60 KM sa PDV- om,**

Nema popusta.

1. **Ponuđač doo „EDI-ING“ Donji Vakuf,** dostavljena ponuda uredno zapakovana i bez vidnih oštećenja, ponudio je:

cijena ponude: **2.800,00 KM bez PDV**,

iznos PDV: **476,00 KM** **PDV**

ukupna cijena ponude: **3.276,00 KM sa PDV- om,**

Nema popusta.

Komisija za provođenje postupka javne nabavke je izvršila javno otvaranje ponuda dana 07.01.2021. godine, te je nakon izjašnjenja službenika za javne nabavke na sadržaj tenderske dokumentacije izvršila evaluaciju dostavljenih ponuda i na zapisnik od 20.01.2021. godine konstatovala da su ponude ponuđača doo „IBIS“ Zavidovići i doo „EDI-ING“ Donji Vakuf potpune, ispravne u formalno-pravnom smislu kao i da računskih grešaka nije bilo.

Komisija je konstatovala da je procijenjena vrijednost usluga: cijena bez PDV: 3.000,00 KM bez PDV-a, cijena sa PDV: 3.510,00 KM sa PDV- om.

Obzirom da je za predmetni postupak javne nabavke kao kriterij za dodjelu ugovora predviđena „najniža cijena“ , da je cijena ponuđača d.o.o. „ IBIS“ Zavidovići sa iznosom od **2.667,60 KM sa PDV-om** najniža cijena, kao i da je ista u okviru procijenjene vrijednosti predmetne nabavke, Komisija je predložila Ugovornom organu da donese Odluku o izboru najpovoljnijeg ponuđača d.o.o. „ IBIS“ Zavidovići i zaključi Ugovor

S obzirom da se postupak odabira najpovoljnijeg ponuđača u predmetnoj javnoj nabaci zasniva se na k riteriju „najniža cijena“, tehnički zadovoljavajuće ponude, Ugovorni organ prihvatio je prijedlog Komisije i donio odluku o izboru najpovoljnijge ponuđača d.o.o. „IBIS“ Zavidovići.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Armin Halitović, dipl. ecc

Dostavljeno:

1. doo „IBIS“ Zavidovići
2. doo „EDI-ING“ Donji Vakuf
3. U spis
4. a/a